CELEX: 32022D0499
Language: hu
Date: 2022-03-23 00:00:00
Title: A Bizottság (EU) 2022/499 végrehajtási határozata (2022. március 23.) az 1224/2009/EK tanácsi rendelettel összhangban az ellenőrző rendszerek megvalósítását szolgáló nemzeti tervek módosításainak Ciprus és Szlovénia tekintetében történő jóváhagyásáról (az értesítés a C(2022) 1844. számú dokumentummal történt) (Csak a görög és a szlovén nyelvű szöveg hiteles)

2022.3.29.   
               
               
                  HU
               
               
                  Az Európai Unió Hivatalos Lapja
               
               
                  L 101/43
               
            
         A BIZOTTSÁG (EU) 2022/499 VÉGREHAJTÁSI HATÁROZATA
         (2022. március 23.)
         az 1224/2009/EK tanácsi rendelettel összhangban az ellenőrző rendszerek megvalósítását szolgáló nemzeti tervek módosításainak Ciprus és Szlovénia tekintetében történő jóváhagyásáról
         
            
               (az értesítés a C(2022) 1844. számú dokumentummal történt)
            
         
         (Csak a görög és a szlovén nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 109. cikkének (8) bekezdésére,
         tekintettel az ellenőrző rendszerek megvalósítását szolgáló nemzeti tervek módosításának Ciprus és Szlovénia általi benyújtására,
         mivel:
         
                     (1)
                  
                  
                     Az 1224/2009/EK rendelet 109. cikkének (8) bekezdése értelmében a tagállamoknak az e rendelettel összhangban rögzített adatok tekintetében az ellenőrző rendszer megvalósítására nemzeti tervet kell kidolgozniuk, amely lehetővé teszi, hogy a tagállamok az ellenőrzés, a keresztellenőrzés, majd azt követően az ellentmondások nyomon követése tekintetében kockázatértékelésen alapuló prioritásokat határozzanak meg. Az ilyen tervek módosításait jóváhagyás céljából be kell nyújtani a Bizottsághoz.
                  
               
                     (2)
                  
                  
                     Szlovénia 2021. június 23-án jóváhagyás céljából benyújtotta a Bizottsághoz meglévő, a 2013/82/EU bizottsági végrehajtási határozattal (2) jóváhagyott nemzeti tervének módosításait. Ezek a módosítások összhangban vannak az 1224/2009/EK rendelet 109. cikkében, valamint a 404/2011/EU bizottsági végrehajtási rendelet (3) 143–145. cikkében megállapított feltételekkel. Ezért indokolt őket jóváhagyni.
                  
               
                     (3)
                  
                  
                     Ciprus 2021. szeptember 3-án jóváhagyás céljából benyújtotta a Bizottsághoz meglévő, a 2013/82/EU végrehajtási határozattal jóváhagyott nemzeti tervének módosításait. Ezek a módosítások összhangban vannak az 1224/2009/EK rendelet 109. cikkében, valamint a 404/2011/EU végrehajtási rendelet 143–145. cikkében megállapított feltételekkel. Ezért indokolt őket jóváhagyni.
                  
               
                     (4)
                  
                  
                     Ez a határozat az 1224/2009/EK rendelet 109. cikkének (8) bekezdése értelmében vett jóváhagyási határozat.
                  
               
                     (5)
                  
                  
                     A Bizottság a működés hatékonysága tekintetében nyomon követi a nemzeti tervek alkalmazását. Amennyiben a Bizottság által az 1224/2009/EK rendelet X. címének keretében végzett ellenőrzések, vizsgálatok és átvilágítások megállapításai szerint a tervek nem képesek biztosítani a Bizottságnak az 1224/2009/EK rendelet 33. cikke értelmében bejelentett adatok teljességét, pontosságát és határidőn belül történő bejelentését, a Bizottság felkérheti a tagállamokat, hogy megfelelő módon módosítsák tervüket,
                  
               ELFOGADTA EZT A HATÁROZATOT:
         
            1. cikk
            A Bizottság jóváhagyja az ellenőrző rendszer megvalósítását szolgáló nemzeti terv Ciprus által 2021. szeptember 3-án – az 1224/2009/EK tanácsi rendelet 109. cikkének (8) bekezdésével összhangban – benyújtott módosításait.
         
         
            2. cikk
            A Bizottság jóváhagyja az ellenőrző rendszer megvalósítását szolgáló nemzeti terv Szlovénia által 2021. június 23-án – az 1224/2009/EK tanácsi rendelet 109. cikkének (8) bekezdésével összhangban – benyújtott módosításait.
         
         
            3. cikk
            Ha az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság úgy véli, hogy az 1. és 2. cikk szerint jóváhagyott ellenőrző tervek nem biztosítják az 1224/2009/EK rendelet 109. cikkében megállapított kötelezettségek tagállamok általi hatékony végrehajtását, a Bizottság – az érintett tagállamokkal folytatott egyeztetést követően – kérheti az adott tervek módosítását. A tagállamok az ilyen kérésnek megfelelően módosítják ellenőrző tervüket.
         
         
            4. cikk
            Ennek a határozatnak a Ciprusi Köztársaság és a Szlovén Köztársaság a címzettje.
         
         
            Kelt Brüsszelben, 2022. március 23-án.
            
               
                  a Bizottság részéről
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 343., 2009.12.22., 1. o.
         
         
            (2)  A Bizottság 2013/82/EU végrehajtási határozata (2013. február 13.) az ellenőrző rendszerek megvalósítását szolgáló nemzeti terveknek az 1224/2009/EK tanácsi rendelet 109. cikkének (8) bekezdése értelmében történő, Bizottság általi jóváhagyásáról (HL L 44., 2013.2.15., 18. o.).
         
            (3)  A Bizottság 404/2011/EU végrehajtási rendelete (2011. április 8.) a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról (HL L 112., 2011.4.30., 1. o.).